cyanic-selkie/wikianc huggingface dataset:
ตง ต้า ลี่
ตง ต้า ลี่ (Dong Da Li) เป็นอดีตนักกีฬาฟันดาบชายชาวจีนและปัจจุบันเป็นนักแสดงและพิธีกร ตงลี่เกิดวันที่ 23 สิงหาคม พ.ศ.2536 ที่เซี่ยงไฮ้ สาธารณรัฐประชาชนจีน เขาได้รับการฝึกฝนกีฬาฟันดาบมาตั้งแต่เด็ก จนเข้าเป็นนักฟันดาบทีมชาติจีนมาตั้งแต่ปี 2558 และเขายังมีผลงานในวงการบันเทิงเขาได้เข้าร่วมรายการเรียลลิตี้โชว์ของ Mango TV รายการ "Dad, Where are We Going?" ในปี 2559 ตั้งแต่นั้นมาตงลี่ก็ได้เปิดตัวรายการส่วนตัวของเขาและเข้าร่วมในโครงการการแสดงอย่างอื่นด้วย
ในปี 2561 เขาลาออกจากนักฟันดาบทีมชาติและเข้าสู่วงการบันเทิงอย่างเป็นทางการ เขาเป็นนักกีฬาฟันดาบทีมชาติจีนระหว่างปี 2015-2018
เส้นเมริเดียนที่ 128 องศาตะวันตก
เส้นเมริเดียนที่ 128 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 52 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 128 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇨🇦 ! scope="row" style="background:#b0e0e6;" | ฟิทซ์ฮิวจ์ซาวด์ ! scope="row" | 🇨🇦 ! scope="row" style="background:#b0e0e6;" | มหาสมุทรแปซิฟิก ! scope="row" | 🇨🇦 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
เยื่อบุช่องท้องอักเสบติดต่อในแมว
เยื่อบุช่องท้องอักเสบติดต่อในแมว (feline infectious peritonitis) เป็นโรคในแมวชนิดหนึ่ง จัดเป็นโรคติดเชื้อไวรัส เกิดจากไวรัสโคโรนาในแมวสายพันธุ์เยื่อบุช่องท้องอักเสบ (feline infectious peritonitis virus)
รายชื่อธงในประเทศมอลตา
เนื้อหาเบื้องล่างนี้แสดงภาพธงชนิดต่างๆ ไที่ใช้ในสาธารณรัฐมอลตา
การเคลื่อนที่แบบบราวน์
การเคลื่อนที่แบบบราวน์ (Brownian motion ตั้งชื่อตามนักพฤกษศาสตร์ โรเบิร์ต บราวน์ หรือ pedesis มาจากคำกรีกโบราณ πήδησις อ่านว่า /pέːdεːsis/ แปลว่า กระโดด) เป็นการเคลื่อนที่แบบสุ่มของอนุภาคที่แขวนลอยอยู่ในของเหลวหรือแก๊ส โดยมีเหตุจากการชนกับอะตอมหรือโมเลกุลที่กำลังเคลื่อนที่ไปอย่างรวดเร็วในของเหลวหรือแก๊ส หรือหมายถึงแบบจำลองทางคณิตศาสตร์ที่ใช้เพื่ออธิบายการเคลื่อนที่แบบสุ่มดังกล่าว มักเรียกกันว่า ทฤษฎีอนุภาค
มีการนำแบบจำลองคณิตศาสตร์ของการเคลื่อนที่แบบบราวน์ไปประยุกต์ใช้ในโลกจริงมากมาย ตัวอย่างที่นิยมอ้างถึงคือ ความผันผวนของตลาดหุ้น อย่างไรก็ดี การเคลื่อนไหวของราคาหุ้นอาจเพิ่มขึ้นเนื่องจากเหตุการณ์ที่ไม่อาจคาดการณ์ได้ซึ่งอาจไม่เกิดซ้ำกันอีก
การเคลื่อนที่แบบบราวน์เป็นหนึ่งในกระบวนการสโตแคสติก (หรือความน่าจะเป็น) แบบเวลาต่อเนื่องที่ง่ายที่สุดแบบหนึ่ง ทั้งเป็นขีดจำกัดของกระบวนการทำนายที่ทั้งง่ายกว่าและซับซ้อนกว่านี้ (ดู random walk และ Donsker's theorem) ความเป็นสากลเช่นนี้คล้ายคลึงกับความเป็นสากลของการแจกแจงแบบปกติ ซึ่งสำหรับทั้งสองกรณีนี้ การนำไปใช้งานเน้นที่ความสะดวกในการใช้งานเชิงคณิตศาสตร์มากกว่าเรื่องของความแม่นยำของแบบจำลอง ทั้งนี้เนื่องจากการเคลื่อนที่ของบราวน์ (ซึ่งอนุพันธ์เวลาเป็นอนันต์เสมอ) เป็นการประมาณการอุดมคติสำหรับกระบวนการทางกายภาพแบบสุ่มที่เกิดขึ้นจริงที่กรอบเวลามักจำกัดอยู่ที่ค่าหนึ่งเสมอ
เฮ็นไตงานะ
ในระบบอักษรญี่ปุ่น เฮ็นไตงานะ (変体仮名, 変体がな (hentaigana)) เป็นอักษรรูปแบบหนึ่งของอักษรฮิรางานะ
เฮ็นไตงานะมาตรฐาน
ก่อนการเสนอที่นำไปสู่การรวม เฮ็นไตงานะ ในยูนิโคด 10.0 ทางโมจิกิบัน (ฝ่ายหนึ่งของ Japanese Information-technology Promotion Agency (IPA)) ได้ทำรูปแบบรายการมาตรฐานไว้แล้ว ในการดูอักษรเฮ็นไตงานะ จะต้องโหลดแบบอักษรพิเศษที่สนับสนุนอักษรเฮ็นไตงานะ เช่น
ตัวอย่างรูปอักขระ wu (𛄟) ในอักษรฮิรางานะต้องใช้แบบอักษรพิเศษอย่าง
ภาพ
นี่คือตัวอย่างอักษรเฮ็นไตงานะบางส่วนที่มีรูปเขียนจากอักษรคันจิตัวเดียวกันที่เทียบกับฮิรางานะมาตรฐาน แต่ย่อต่างวิธี ส่วนอีกกลุ่มสืบมาจากอักษรคันจิที่ไม่มีความเกี่ยวข้อง แต่แทนเสียงเดียวกัน
วัดนายโรง
วัดนายโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร
ประวัติ
วัดนายโรงสร้างขึ้นเมื่อราว พ.ศ. 2403 ในสมัยพระบาทสมเด็จพระจอมเกล้าเจ้าอยู่หัว สร้างโดยท่านเจ้ากรับซึ่งเป็นเจ้าของโรงละครนอกที่มีชื่อเสียงในอดีต ท่านนำเงินมาซื้อที่แล้วสร้างวัดประจำตระกูล ตั้งชื่อว่า "วัดนายโรง" หมายถึง วัดที่ก่อสร้างขึ้นโดยเจ้าของโรงละคร บ้างก็เรียกว่า วัดเจ้ากรับ หรือ วัดละครเจ้ากรับ
สงครามฤดูหนาว
สงครามฤดูหนาว (Winter War, talvisota, vinterkriget, Советско-финская война, และอาจรู้จักกันในชื่อ สงครามโซเวียต-ฟินแลนด์ หรือ สงครามรัสเซีย-ฟินแลนด์) เป็นสงครามระหว่างสหภาพโซเวียตกับประเทศฟินแลนด์ เกิดในช่วงต้น ๆ ของสงครามโลกครั้งที่สอง เมื่อฟินแลนด์ปฏิเสธไม่ยอมยกดินแดนบางส่วนและไม่ยอมให้โซเวียตสร้างฐานทัพเรือในดินแดนของตน
การโจมตีเริ่มขึ้นเมื่อวันที่ 30 พฤศจิกายน พ.ศ. 2482 (ค.ศ. 1939) เมื่อทหารในกองทัพแดงราวหนึ่งล้านคนบุกเข้าจู่โจมตามแนวรบหลายจุดบริเวณพรมแดนระหว่างสหภาพโซเวียตกับฟินแลนด์ กองทัพฟินแลนด์บัญชาการโดยจอมพลมานเนอร์ไฮม์ สามารถต่อต้านการโจมตีได้อย่างมีประสิทธิภาพแม้ว่าจะมีกำลังพลน้อยกว่าฝ่ายโซเวียตมาก เพราะสภาพอากาศรวมไปถึงภูมิศาสตร์ที่ค่อนข้างได้เปรียบเนื่องจากเป็นฝ่ายรับในบ้านตัวเอง หนึ่งในนั้นคือวีรกรรมของซิโม แฮวแฮ ที่สามารถสังหารทหารโซเวียตได้ถึงมากกว่า 500 คน อย่างไรก็ตาม ในช่วงเดือนกุมภาพันธ์ ทหารรัสเซียเข้าไปในฟินแลนด์ได้สำเร็จ หลังใช้ปืนใหญ่ระดมโจมตีแนวป้องกันตามคอคอดคาเรเลียซึ่งอยู่ทางทิศใต้ของฟินแลนด์รวมทั้งการโจมตีทางอากาศตามเมืองสำคัญต่างๆ สงครามสิ้นสุดลงในวันที่ 12 มีนาคม พ.ศ. 2483 (ค.ศ. 1940) เมื่อมีการลงนามในสนธิสัญญาสันติภาพมอสโก โดยฟินแลนด์ยอมยกดินแดนบางส่วนให้โซเวียตและยอมให้โซเวียตก่อสร้างฐานทัพเรือบนคาบสมุทรฮังโก การรุกรานฟินแลนด์ในครั้งนี้ทำให้สหภาพโซเวียตถูกขับออกจากสันนิบาตชาติ เพราะละเมิดสนธิสัญญาที่จะไม่รุกรานฟินแลนด์
วัดนายโรง
ประวัติ
พระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อวัดนายโรงใหม่ว่า วัดสัมมัชชผล แต่ประชาชนในท้องถิ่นมักจะเรียกว่า วัดนอก เรียกคู่กันกับวัดใน (วัดบางบำหรุ) ซึ่งอยู่ใกล้กัน หรือบางทีก็เรียกว่า วัดปากคลอง เพราะตั้งอยู่ตรงปากคลองบางบําหรุ
อาคารเสนาสนะ
อุโบสถและวิหารมีรูปแบบสถาปัตยกรรมสมัยกรุงรัตนโกสินทร์ตอนต้น ภายในอุโบสถมีภาพจิตรกรรมฝาผนังวาดโดยช่างฝีมือชั้นครู เป็นเรื่องราวเกี่ยวกับพุทธประวัติชุดทศชาติชาดก เหนือกรอบหน้าต่างอุโบสถ ช่างปั้น ปั้นเป็นชฎาพระ ส่วนวิหารมีงานปั้นเป็นกระบังหน้าและหูกระต่ายขี้รัก เครื่องสวมหัวของเสนาผู้ใหญ่ฝ่ายไทย อันเป็นเครื่องสวมหัวของตัวละครนอก กรมศิลปากรได้ขึ้นทะเบียนอุโบสถเป็นโบราณสถานแห่งชาติเมื่อปี พ.ศ. 2520 พระประธานในอุโบสถมีนามว่า พระพุทธสัพพัญญู เป็นพระพุทธรูปสมัยพระบาทสมเด็จพระจอมเกล้าเจ้าอยู่หัว ในวิหารประดิษฐานพระพุทธรูปปางสีหไสยาสน์ที่เก่าแก่ มีนามว่า พระพุทธไสยาสน์
พระพุทธเจดีย์สารีริกธาตุเป็นมณฑปประดิษฐานพระบรมสารีริกธาตุที่วัดได้รับมอบถวายจากวัดไทยทีปฑุตมาราม นครโคลัมโบ ประเทศศรีลังกา เมื่อปี พ.ศ. 2440
วัดมีมณฑปหลวงปู่รอด เป็นที่ตั้งรูปเหมือนหลวงปู่รอด หีบทองทึบ และอัฐิของหลวงปู่รอด และรูปเหมือนพระครูปริยัติวิมล อดีตเจ้าอาวาส มีเรือนท่านเจ้ากรับ เป็นที่ตั้งรูปเหมือนท่านเจ้ากรับผู้ก่อตั้งวัดนายโรง
สุนัขไทย
สุนัขไทย (Thai Dog) อาจหมายถึง
รอน ฮาวเวิร์ด
ผลตอบรับ
รวบรวมผลตอบรับทั้งคำวิจารณ์และรายได้ จากการกำกับภาพยนตร์ทั้งหมด 26 เรื่องของ รอน ฮาวเวิร์ด
เจนสุดา ปานโต สิริสันต์
เจนสุดา ปานโต สิริสันต์ ชื่อเล่น เจน (14 กรกฎาคม พ.ศ. 2525) เป็นนักแสดง พิธีกร วีเจ และนางแบบชาวไทย
รอน ฮาวเวิร์ด
ผลตอบรับ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
เจนสุดา ปานโต สิริสันต์
ประวัติ
เจนสุดาเป็นลูกครึ่งไทย-สหรัฐอเมริกา บิดาชื่อ เจมส์ อี. คลาค มารดาชื่อจำเนียนพรรณ ปานโต เกิดและโตในประเทศไทย เข้ารับการศึกษาระดับอนุบาลที่โรงเรียนดลวิทยา ระดับมัธยมตอนต้นที่โรงเรียนสตรีเศรษฐบุตรบำเพ็ญ ระดับมัธยมตอนปลายที่โรงเรียนนวมินทราชินูทิศ หอวัง นนทบุรี ศึกษาระดับอุดมศึกษาจากคณะมนุษยศาสตร์ มหาวิทยาลัยกรุงเทพ
เข้าสู่วงการเมื่ออายุ 11 ปี โดยเริ่มจากการแสดงในมิวสิกวิดีโอเพลง "พรุ่งนี้" ของเบิร์ด ธงไชย จากนั้นเป็นงานโฆษณา และงานพิธีการรายการ state on 3 ของไตรภพ แล้วจึงมีผลงานเป็นวีเจทางช่องเอ็มทีวีไทยแลนด์ จากนั้นทางด้านการแสดง มีผลงานละครเรื่องแรกคือ ห้าวเล็กๆ จากนั้นก็มี กุหลาบสีดำ, สวรรค์เบี่ยง และฟ้ามีตะวัน หัวใจฉันมีเธอ และผลงานภาพยนตร์อย่าง เพื่อนกันเฉพาะวันพระ ของโมโนฟิล์ม ทางด้านงานพิธีกร นอกจากเป็นวีเจแล้วยังเป็นพิธีกร  รายการเปรี้ยวปาก The Battle ทางช่อง 3
รอน ฮาวเวิร์ด
รางวัล
จำนวนรางวัลที่เข้าชิงและได้รับจากภาพยนตร์ของ รอน ฮาวเวิร์ด
เจนสุดา ปานโต สิริสันต์
ประวัติ
เคยเป็นนักร้องดูโอ้ภายใต้สังกัดจีเอ็มเอ็ม แกรมมี่ โดยมีสมาชิกทั้งหมด 2 คนคือเจน และ คอรี่ (คอรี่ ลีย์ รอบินส์) ชื่อวง "เจนนี่ VS คอรี่" มีผลงานอัลบั้ม 1 ชุดด้วยกัน โดยมีเพลงที่สร้างชื่อเสียงให้กับวงคือเพลง "ใครใครก็ไม่รัก"
เจนสุดาสมรสกับพอล สิริสันต์ โดยเป็นพิธีสงฆ์เมื่อวันที่ 6 มกราคม พ.ศ. 2559 และจะจัดพิธีสมรสอย่างโรมันคาทอลิกตามศาสนาที่สามีนับถือในวันที่ 9 มกราคมปีเดียวกัน หลังจากคบหามานาน 3 ปี ซึ่งก่อนหน้านี้ทั้งสองเป็นเพื่อนกันมากว่า 10 ปี ทั้งสองมีบุตรชายด้วยกันสองคนชื่อ ควินน์ สิริสันต์ (12 กุมภาพันธ์ 2560) และ เควสท์ สิริสันต์ (16 ตุลาคม 2562)
รอน ฮาวเวิร์ด
อ้างอิง
1954
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 8 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสุรินทร์
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองสุรินทร์ (เฉพาะตำบลนอกเมือง ตำบลตระแสง ตำบลสวาย ตำบลนาบัว ตำบลเฉนียง ตำบลเทนมีย์ ตำบลตาอ็อง ตำบลสำโรง ตำบลสลักได ตำบลราม ตำบลบุฤๅษี ตำบลเมืองที และเทศบาลตำบลเมืองที) และอำเภอปราสาท (เฉพาะตำบลเชื้อเพลิง ตำบลทมอ และตำบลโคกยาง)
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอเมืองสุรินทร์ (เฉพาะเทศบาลเมืองสุรินทร์ ตำบลคอโค ตำบลท่าสว่าง ตำบลเพี้ยราม ตำบลกาเกาะ ตำบลตั้งใจ ตำบลนาดี ตำบลแกใหญ่ และตำบลแสลงพันธ์) อำเภอเขวาสินรินทร์ และอำเภอศีขรภูมิ (เฉพาะตำบลแตลและตำบลช่างปี่)
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอชุมพลบุรี อำเภอท่าตูม และอำเภอรัตนบุรี (เฉพาะตำบลกุดขาคีม)
เขตเลือกตั้งที่ 4
เขตการเลือกตั้งที่ 4 ประกอบไปด้วยอำเภอรัตนบุรี (ยกเว้นตำบลกุดขาคีม) อำเภอสนม อำเภอโนนนารายณ์ และอำเภอสำโรงทาบ (เฉพาะตำบลกระออม)
เขตเลือกตั้งที่ 5
เขตการเลือกตั้งที่ 5 ประกอบไปด้วยอำเภอจอมพระ อำเภอศีขรภูมิ (เฉพาะตำบลหนองบัว ตำบลคาละแมะ ตำบลเขวาใหญ่ ตำบลตรึม ตำบลหนองขวาว ตำบลนารุ่ง ตำบลยาง และตำบลกุดหวาย) และอำเภอสำโรงทาบ (ยกเว้นตำบลกระออม)
เขตเลือกตั้งที่ 6
เขตการเลือกตั้งที่ 6 ประกอบไปด้วยอำเภอศีขรภูมิ (เฉพาะเทศบาลตำบลระแงง เทศบาลตำบลผักไหม ตำบลระแงง ตำบลจารพัต ตำบลตรมไพร และตำบลหนองเหล็ก) อำเภอลำดวน อำเภอศรีณรงค์ และอำเภอสังขะ (เฉพาะตำบลทับทัน ตำบลขอนแตก ตำบลพระแก้ว และตำบลตาคง)
เขตเลือกตั้งที่ 7
เขตการเลือกตั้งที่ 7 ประกอบไปด้วยอำเภอบัวเชด อำเภอสังขะ (เฉพาะเทศบาลตำบลสังขะ ตำบลสังขะ ตำบลบ้านซบ ตำบลดม ตำบลเทพรักษา ตำบลตาตุม ตำบลบ้านจารย์ ตำบลสะกาด และตำบลกระเทียม) อำเภอกาบเชิง (เฉพาะเทศบาลตำบลกาบเชิง ตำบลตะเคียน ตำบลคูตัน และตำบลด่าน) และอำเภอปราสาท (เฉพาะเทศบาลตำบลกันตรวจระมวล และตำบลบ้านไทร)
เขตเลือกตั้งที่ 8
เขตการเลือกตั้งที่ 8 ประกอบไปด้วยอำเภอพนมดงรัก อำเภอปราสาท (เฉพาะเทศบาลตำบลกังแอน เทศบาลตำบลนิคมปราสาท ตำบลกังแอน ตำบลปราสาททนง ตำบลไพล ตำบลประทัดบุ ตำบลสมุด ตำบลทุ่งมน ตำบลปรือ ตำบลตานี ตำบลโชคนาสาม ตำบลโคกสะอาด ตำบลบ้านพลวง ตำบลหนองใหญ่ และตำบลตาเบา) และอำเภอกาบเชิง (เฉพาะตำบลแนงมุดและตำบลโคกตะเคียน)
เทกเคนบายฟอร์ซ
เทคเคนบายฟอร์ส (Taken by Force) เป็นสตูดิโออัลบั้มชุดที่ 5 ของวงสกอร์เปียนส์ที่ปล่อยวางขายใน ค.ศ. 1977 เป็นอัลบั้มสุดท้ายที่ได้ร่วมงานกับ Ulrich Jon Roth มีอกีตาร์ของวง ซึ่งแยกออกจากวงปีค.ศ. 1978 หลังทัวร์ที่ประเทศญี่ปุ่น และถูกแทนที่โดยMatthias Jabs
กลศาสตร์แฮมิลตัน
ฮามิลโทเนียน (Hamiltonian) หรือฟังก์ชันฮามิลตัน (Hamilton function) สำหรับระบบทางกลศาสตร์แบบฉบับ (classical mechanics) คือฟังก์ชันสเกลาร์ของพิกัดทั่วไป โมเมนตัมสังยุค และเวลา ที่สามารถใช้อธิบายการวิวัฒน์ไปในเวลา (time evolution) ของระบบนั้นได้ ทั้งนี้เนื่องจากสถานะของระบบในกลศาสตร์แบบฉบับสามารถอธิบายได้โดยการบอกพิกัดและโมเมนตัมเป็นฟังก์ชันของเวลา
นิยามและการสร้างฮามิลโทเนียน
ในการแก้ปัญหาการเคลื่อนที่ นอกจากการใช้กฎของนิวตันและกลศาสตร์แบบลากรานจ์แล้วเราสามารถสร้างฮามิลโทเนียนได้จากลากรางเจียน (Lagrangian)ของระบบ เราสามารถหาสมการการเคลื่อนที่ในรูปของอนุพันธ์อันดับที่ 1  เปลี่ยนจากการบรรยายการเคลื่อนที่ของระบบในปริภูมิโครงแบบมาเป็นปริภูมิเฟสที่มีจำนวนมิติเป็น 2N วิธีการนี้ คือ สมการของแฮมิลตัน ซึ่งถูกเสนอขึ้นในปี พ.ศ. 2376 (ค.ศ. 1833) โดยนักคณิตศาสตร์และนักฟิสิกส์ชาวไอร์แลนด์ เซอร์วิลเลียม โรวัน แฮมิลตัน ซึ่งการได้มาของสมการแฮมิลตันทำได้ 2 ลักษณะ คือ 1. การแปลงเลอร์จอง (Legendre Transformation) 2. หลักการแปรผัน (Variational Principle) เนื่องจากฮามิลโทเนียนเป็นฟังก์ชันของพิกัดทั่วไป (generalized coordinates) และโมเมนตัมสังยุค (conjugate momenta, canonical momenta หรือ generalized momenta) แต่ลากรางเจียนเป็นฟังก์ชันของพิกัดและอัตราเร็วของพิกัดนั้น (อนุพันธ์ของพิกัดเทียบกับเวลา) ดังนั้นเราจึงจำเป็นจะต้องนิยามโมเมนตัมสังยุคก่อน โดย q(t) คือพิกัดทั่วไป \dot{q}(t) คืออัตราเร็วสำหรับพิกัดนั้น และ t คือเวลา ซึ่งเวลาจะทำหน้าที่เป็นพารามิเตอร์ในกลศาสตร์แบบฉบับ
เมื่อเรานิยามโมเมนตัมสังยุคแล้ว ถ้าเราสามารถเขียนอัตราเร็ว \dot{q}(t) ให้เป็นฟังก์ชันของโมเมนตั้มได้ เราจะสามารถมองว่าพิกัดและโมเมนตัมเป็นตัวแปรอิสระได้ (ต่างจากในกรณีของลากรางเจียน ซึ่งความเร็วจะเป็นแค่อนุพันธ์เทียบกับเวลาของพิกัด ไม่ใช่ตัวแปรอิสระ) ซึ่งปริภูมิของพิกัดและโมเมนตัมสังยุคนี้มีชื่อคือ Phase space
ฮามิลโทเนียนของระบบนั้นจะนิยามโดยการแปลงเลอจองก์ (Legendre transform) ของลากรางเจียนคือ โดยที่เราเขียนอัตราเร็วให้เป็นฟังก์ชันของโมเมนตัม (ทำให้ฮามิลโทเนียนเป็นฟังก์ชันของพิกัดและโมเมนตัม ไม่ใช่พิกัดและความเร็ว)
ฮามิลโทเนียนในกรณีทั่วไป
ในกรณีที่จำเป็นต้องใช้พิกัด N ตัว เพื่ออธิบายระบบด้วยลากรางเจียน เราจะสามารถนิยามโมเมนตัมสังยุคแต่ละตัว p_i(t) ได้โดย ทำให้เรามีระบบสมการ N สมการ ในกรณีที่สมการนี้สามารถแก้ได้เพื่อเขียนอัตราเร็วให้อยู่เป็นฟังก์ชันของพิกัดและโมเมนตัม เราจะสามารถสร้างฮามิลโทเนียนได้จากการการแปลงเลอจองก์
ข้อควรระวังคือในบางระบบ เราจะไม่สามารถเขียนอัตราเร็วของพิกัดทุกๆตัวให้เป็นฟังก์ชันของพิกัดและโมเมนตัมได้ ซึ่งจะทำให้โมเมนตัมทุกตัวไม่เป็นอิสระต่อกันและไม่สามารถใช้ฮามิลโทเนียนอธิบายการวิวัฒน์ไปในเวลาของระบบได้
ความสัมพันธ์ระหว่างฮามิลโทเนียนกับลากรานเจียน
เราสามารถสร้างแฮมิลโทเนียนได้จากลากรานเจียน (Lagrangian) ของระบบ เนื่องจากแฮมิลโทเนียนเป็นฟังก์ชันของพิกัดทั่วไป (Generalized Coordinates) และโมเมนตัมสังยุค (Conjugate Momenta, Canonical Momenta หรือ Generalized Momenta) แต่ลากรานเจียนเป็นฟังก์ชันของพิกัดและอัตราเร็วของพิกัดนั้น (อนุพันธ์ของพิกัดเทียบกับเวลา) ดังนั้นเราจึงจำเป็นจะต้องนิยามโมเมนตัมสังยุคก่อนและจะได้สมการแบบบัญญัติของแฮมิลตัน (Canonical Equation of Hamilton) หรือ สมการแฮมิลตัน (Hamilton’s Equation) เป็นสมการการเคลื่อนที่ในรูปของสมการอนุพันธ์อันดับที่ 1 ซึ่งแตกต่างจากสมการลากรานจ์ที่อยู่ในรูปสมการอนุพันธ์อันดับที่ 2 เมื่อพิจารณาการเปลี่ยนแปลง (variation) ของปริมาณ เราจะได้ จะพบว่าการนิยามโมเมนตัมโดย ทำให้การเปลี่ยนแปลงของ \dot{q}_i ไม่มีผลต่อการเปลี่ยนแปลงของปริมาณนี้อัตโนมัติ (เนื่องจากสัมประสิทธิ์ของพจน์ \delta q_i เป็นศูนย์) ดังนั้นการเปลี่ยนแปลงของปริมาณนี้จะขึ้นกับการเปลี่ยนแปลงของตัวแปรคือพิกัด โมเมนตัมสังยุค และเวลา เนื่องจากเราเรียกปริมาณนี้ว่าฮามิลโทเนียน จะเห็นว่าฮามิลโทเนียนเป็นฟังก์ชันของตัวแปรสามชนิดดังกล่าว สอดคล้องกับนิยามที่เขียนไว้ด้านบน นอกจากนั้นเราจะได้ ซึ่งมีความสมมาตรอย่างชัดเจนกับนิยามของโมเมนตัม นั่นคือ ความสัมพันธ์ลักษณะนี้เป็นคุณสมบัติสำคัญอย่างหนึ่งของการแปลงเลอจองก์
เนชั่นแนลจีโอกราฟิก
ภาพรวม
ในสหรัฐอเมริกา National Geographic Channel ได้เริ่มออกอากาศในเดือนมกราคม ปี ค.ศ. 2001 ซึ่งเป็นการร่วมมือกันระหว่าง National Geographic Television & Film และ Fox Cable Networks โดย National Geographic จัดการด้านรายการที่นำมาออกอากาศ และกลุ่มของ Fox Networks จัดการเกี่ยวกับการแพร่ภาพ การตลาด และโฆษณา โดยออกอากาศผ่านทางเคเบิล ในระบบ ดิจิตอล และผ่าน ดาวเทียม
ในแคนาดา ช่องรายการนี้เป็นของ Alliance Atlantis และ National Geographic Channel สหรัฐอเมริกา โดยในยุโรปนั้น ช่องรายการนี้จัดการและบริหารโดยบริษัทในเครือของ Fox ชื่อ British Sky Broadcasting (BSkyB) ซึ่งรวมถึงช่องรายการในรูปแบบภาษาอังกฤษ สำหรับ สหราชอาณาจักร และ ไอร์แลนด์ ออกฉายผ่าน Sky Digital ซึ่งเป็นผู้ให้บริการโทรทัศน์ในรูปแบบ Pay TV
ใน ออสเตรเลีย National Geographic Channel ออกอากาศผ่าน Foxtel, Optus, Austar, Neighbourhood Cable, TransTV, และ SelecTV โดยในแบบฉบับของออสเตรเลียนั้นรวมถึงพิธีกร การโฆษณา สารคดีชุด และรายการพิเศษจากออสเตรเลีย
กลศาสตร์แฮมิลตัน
ความสัมพันธ์ระหว่างฮามิลโทเนียนกับลากรานเจียน
ข้อสรุปสำคัญสำหรับหัวข้อนี้คือลากรางเจียนและฮามิลโทเนียนเป็นปริมาณที่เป็นคู่กัน (dual) ซึ่งเป็นผลมาจากคุณสมบัติของการแปลงเลอจองก์
เนชั่นแนลจีโอกราฟิก
ภาพรวม
ใน นิวซีแลนด์ National Geographic Channel ออกอากาศทาง SKY Network Television และ TelstraClear InHomeTV
ใน แอฟริกาใต้ ซึ่งออกอากาศผ่านดาวเทียม (หรือเรียกว่า DStv) โดยบริการโทรทัศน์ดาวเทียมในระบบดิจิตอลจาก MultiChoice ในแอฟริกา
กลศาสตร์แฮมิลตัน
การแปลงแบบคาโนนิคัล
กล่าวได้ว่า การที่จะทราบระบบพิกัดใหม่ได้ จำเป็นที่จะต้องทราบระบบพิกัดเดิมและโมเมนตัมเดิม การแปลงนี้ที่จะต้องพิจารณา คือ การแปลงที่ทำให้ทั้ง Q และ P ใหม่ที่จะได้ต่างก็เป็นพิกัดคาโนนิคัล ซึ่งหมายความว่า ระบบพิกัดใหม่ที่ได้ต้องเป็นไปตามสมการแฮมิลตัน นั่น คือ จะต้องมีฟังก์ชัน ที่ทำให้สมการต่อไปนี้เป็นจริง
จะเห็นได้ว่าฟังก์ชัน K ก็คือ ฮามิลโทเนียนในระบบพิกัดใหม่นั่นเอง เรียกการแปลงที่ทำให้สมการข้างต้นทั้งสองเป็นจริงว่า การแปลงแบบคาโนนิคัล การจะแปลงจากพิกัดและโมเมนตัมเก่าไปเป็นระบบพิกัดและโมเมนตัมใหม่นั้น จะต้องมีฟังก์ชันกำเนิด (Generating Function) เป็นฟังก์ชันที่แสดงความสัมพันธ์ระหว่างตัวแปรอิสระเดิม  กับตัวแปรอิสระใหม่   จะแบ่งการแปลงแบบคาโนนิคัลออกเป็น 4 รูปแบบตามปริภูมิเฟสที่เกิดจากการเรียงสับเปลี่ยน ซึ่งการกำหนดฟังก์ชันจะอาศัยหลักการของการแปลงเลอจองด์
1.
2.
3.
4.
การสั่นแบบฮาร์โมนิกใน 1 มิติ
ระบบการสั่นแบบฮาร์โมนิกใน 1 มิติ (1 dimensional harmonic oscillator) สามารถอธิบายโดยลากรางเจียน โดย x(t) คือพิกัดของระบบ (เช่นตำแหน่งของอนุภาคบนสปริง) และ k คือค่าคงที่ของระบบนั้น (เช่นค่าคงที่ของสปริง) จะเห็นว่าโมเมนตัมสังยุคของพิกัด x(t) คือ ซึ่งในกรณีนี้จะสามารถแก้สมการและเขียนอัตราเร็วของพิกัด x(t) ให้เป็นฟังก์ชันของโมเมนตัมได้ ดังนั้นฮามิลโทเนียนของระบบนี้คือ สังเกตว่า เมื่อ T(p) คือพลังงานจลน์ (kinetic energy) ซึ่งเขียนเป็นฟังก์ชันของโมเมนตัมสังยุคและ V(x) คือพลังงานศักย์ของระบบ
การเคลื่อนที่ด้วยแรงสู่ศูนย์กลาง (Central Potential)
แรงสู่ศูนย์กลางสามารถอธิบายได้โดยศักย์ที่เป็นฟังก์ชันของระยะห่างจากจุดอ้างอิง (origin) V = V(r) ในกรณีนี้การเลือกใช้พิกัดทรงกลมให้เป็นพิกัดทั่วไปจะทำให้อธิบายระบบได้สะดวกกว่า การที่ศักย์เป็นฟังก์ชันของระยะห่างจากจุดอ้างอิงอย่างเดียวทำให้ระบบมีสมมาตรภายใต้การหมุน(รอบแกนใดๆก็ได้) ดังนั้นโมเมนตัมเชิงมุมของการหมุนรอบแกนนั้นๆไม่เปลี่ยนแปลง (conserved) ทำให้การเคลื่อนที่ของระบบอยู่ในระบาบ 2 มิติ ดังนั้นเราจำเป็นจะต้องใช้พิกัดแค่สองจากสามตัวในการบอกตำแหน่งของระบบ ลากรางเจียนของระบบนี้คือ ในกรณีนี้จะมีโมเมนตัมสังยุคของพิกัดสองพิกัดคือ และ โดยเราสามารถแก้สมการเขียนอัตตราเร็วในรูปของโมเมนตัมได้คือ สังเกตว่าอัตราเร็ว \dot{\phi} เป็นฟังก์ชันของทั้งโมเมนตัมสังยุคของพิกัด \phi เองและฟังก์ชันของพิกัด r ด้วย
ในกรณีนี้จะได้ ซึ่งสามารถเขียนเป็นผลรวมของพลังงานจลน์(ที่เป็นฟังก์ชันของโมเมนตัมสังยุค)และพลังงานศักย์ได้เช่นกัน
อนุภาคในสนามไฟฟ้า
สำหรับอนุภาคที่มีอัตราเร็วน้อยกว่าอัตราเร็วแสงมากๆ (v << c) จะได้ว่าลากรางเจียนของระบบคือ โดยที่ e คือประจุไฟฟ้าของอนุภาค คือศักย์สเกลาร์
ในกรณีนี้โมเมนตัมสังยุคคือ ซึ่งจะเท่ากับ kinetic momentum m \dot{r} ดังนั้นฮามิลโทเนียนของระบบนี้คือ ซึ่งสามารถเขียนให้อยู่ในรูปผลรวมพลังงานจลน์(เป็นฟังก์ชันของโมเมนตัมสังยุค)และพลังงานศักย์ได้
อนุภาคในสนามไฟฟ้า-แม่เหล็ก
เมื่ออนุภาคที่มีอัตราเร็วน้อยกว่าอัตราเร็วแสงมากๆ (v << c) อยู่ในสนามไฟฟ้า-แม่เหล็ก เราจะต้องเปลี่ยนมาใช้ลากรางเจียนซึ่งมีเทอมที่อธิบายอันตรกริยาระหว่างอนุภาคกับสนามแม่เหล็ก โดยที่ คือศักย์เว็คเตอร์ (vector potential) ของสนามไฟฟ้า-แม่เหล็ก สังเกตว่าในกรณีนี้เราไม่สามารถนิยามลากรางเจียนได้จากผลต่างของพลังงานจลน์และพลังงานศักย์ (เนื่องจากสนามแม่เหล็กไม่ทำงาน)
ในกรณีนี้โมเมนตัมสังยุคคือ ซึ่งจะไม่เท่ากับ kinetic momentum m \dot{r}
ฮามิลโทเนียนของระบบนี้คือ ซึ่งจะเห็นว่าในกรณีนี้ ฮามิลโทเนียนของระบบจะเท่ากับผลรวมของพลังงานจลน์ซึ่งเป็นฟังก์ชันของโมเมนตัมสังยุคและพลังงานศักย์จากสนามไฟฟ้า แต่ไม่มีเทอม"พลังงาน"ในรูป ซึ่งจริงๆแล้วเทอมนี้เป็นเพียงตัวกำหนดอันตรกริยา(interaction) ระหว่างอนุภาคกับสนามแม่เหล็ก
เมื่อใดที่ H = T + V
ในกรณีที่เราทราบศักย์ V(q) ของระบบแล้วต้องการที่จะสร้างฮามิลโทเนียนของระบบนั้น การจะเขียน H = T + V เมื่อ T คือพลังงานจลน์ของระบบที่เป็นฟังก็ชันของโมเมนตัมสังยุคและ V คือฟังก์ชันของพลังงานศักย์ จะต้องทำด้วยความระมัดระวัง เช่นในตัวอย่างข้างบนสำหรับอนุภาคในสนามไฟฟ้า-แม่เหล็ก
กรณีทั่วไป
สำหรับลากรางเจียนที่เขียนอยู่ในรูป โดยที่ a_{ik} และ b_i อาจจะเป็นฟังก์ชันของพิกัด จะเห็นว่า ดังนั้น สังเกตว่าเทอมที่เป็นเชิงเส้น(linear)ของอัตราเร็วในลากรางเจียนจะไม่ปรากฏในฮามิลโทเนียน ดังนั้นเราจึงจำเป็นจะต้องระมัดระวังในการนิยามส่วนที่จะเรียกว่าพลังงานจลน์และพลังงานศักย์ในลากรางเจียน ซึ่งอาจจะทำให้ได้ฮามิลโทเนียนที่ไม่ถูกต้องได้ถ้าใช้"วิธีลัด" H=T+V
ตัวอย่าง
ลากรางเจียนของอนุภาคที่เคลื่อนที่ด้วยแรงสู่ศูนย์กลางจากตัวอย่างข้างบน เป็นฟังก์ชันของ โดย a_{rr} = m และ  ในกรณีนี้จะเห็นว่าฮามิลโทเนียนสามารถเขียนเป็นนผลรวมของพลังงานจลน์และพลังงานศักย์ได้
ส่วนในกรณีของอนุภาคในสนามไฟฟ้า-แม่เหล็กจะเห็นว่าลากรางเจียนมีเทอมที่เป็นฟังก์ชันของอัตราเร็วยกกำลังหนึ่งอยู่ คือเทอม ซึ่งทำให้ไม่สามารถเขียนฮามิลโทเนียนเป็นผลรวมของพลังงานจลน์และพลังงานศักย์ได้ถ้าเรามองว่าเทอมดังกล่าวเป็นส่วนหนึ่งของพลังงานศักย์
เมื่อใดที่ฮามิลโทเนียนเป็นศูนย์
สิ่งสำคัญในการสร้างฮามิลโทเนียนคือระบบสมการที่ใช้นิยามโมเมนตัมสังยุคจะต้องสามารถแก้ได้เพื่อจะเขียนอัตราเร็วเป็นฟังก์ชันของพิกัด โมเมนตัมสังยุค และเวลา
ตัวอย่าง
เมื่อลากรางเจียนเป็นฟังก์ชันสม่ำเสมอดีกรีหนึ่งของอัตราเร็ว (Homogeneous function) เมื่อใช้ทฤษฎีบทของออยเลอร์ (Euler) สำหรับฟังก์สม่ำเสมอ เราจะพบว่า ดังนั้น
อนุภาค relativistic
ตัวอย่างของลากรางเจียนที่มีคุณสมบัตินี้คือลากรางเจียนของอนุภาค relativistic ซึ่งเราสามารถให้เวลา t เป็นตัวแปรพลวัติ (dynamical variable) ได้ถ้าเราใช้พารามิเตอร์ \tau ใดๆในการอธิบายการเคลื่อนที่โดยที่ กล่าวคือ สังเกตว่าเพื่อความสะดวก เราจะใช้หน่วยธรรมชาติ (natural units) คือหน่วยที่เลือกให้อัตราเร็วแสงและค่าคงที่ของพลังค์ (Planck constant) มีค่าเป็นหนึ่ง
ในกรณีที่เราเลือก \tau ที่ทำให้ เราจะสามารถใช้ \tau เป็นเวลาที่วัดบนกรอบอ้างอิงที่เป็นกรอบอ้างอิงเดียวกับนาฬิกาได้ (proper time) โดยเพื่อความสะดวกในการเขียนสมการในตัวอย่างนี้ เราจะใช้การเติมจุดข้างบนตัวแปร
ลากรางเจียนที่สามารถอธิบายการเคลื่อนที่ของอนุภาคได้คือ เราจะพบว่าลากรางเจียนนี้เป็นฟังก์ชันสม่ำเสมอของอัตราเร็ว โมเมนตัมสังยุคของอัตราเร็วใน spacetime คือ เมื่อใช้วิธีจากตัวอย่างข้างบน (ทฤษฎีบทของออยเลอร์) จะเห็นว่าฮามิลโทเนียนเป็นศูนย์
สาเหตุที่ฮามิลโทเนียนเป็นศูนย์คือ โมเมนตัมสังยุคมีคุณสมบัติ ซึ่งแสดงว่าเส้นใดๆในปริภูมิ (space) ของ \dot{x}^\mu ที่ลากระหว่างจุด \dot{x}^\mu ใดๆกับจุด จะถูกแม๊ป (map) ไปยังจุดๆเดียวในปริภูมิของโมเมนตัม ดังนั้นเราจึงสรุปได้ว่าปริภูมิของอัตราเร็วจะถูกแม๊ปไปยังพื้นผิวหนึ่ง (surface) ในปริภูมิของโมเมนตัม ซึ่งพื้นผิวนี้จะถูกนิยามโดยโมเมนตัมสังยุค ทำให้ไม่สามารถแก้สมการเขียนอัตราเร็วในรูปของโมเมนตัมสังยุคได้ นอกจากนั้น สังเกตว่า ก็คือความสัมพันธ์ระหว่างโมเมนตัม มวล และพลังงานของอนุภาคที่ได้จากทฤษฎัสัมพัธภาพนั่นเอง ดังนั้นพื้นผิวดังกล่าวจึงเรียกว่า mass-shell constraint surface
ตัวอย่างนี้แสดงให้เห็นว่าการที่สมการความสัมพันธ์ระหว่างโมเมนตัมสังยุคและอัตตราเร็ว (นิยามของโมเมนตัมสังยุค)ไม่สามารถถูกแก้เพื่อเขียนอัตราเร็วทุกตัวในรูปของโมเมนตัมสังยุคได้ โมเมนตัมของระบบจะไม่เป็นปริมาณอิสระต่อกัน ทำให้ไม่สามารถอธิบายระบบด้วยฮามิลโทเนียน
ทฤษฎีแฮมิลตัน-จาโคบี
การแปลงระบบพิกัดแบบคาโนนิคัลเป็นวิธีอันหนึ่งที่ใช้ในการแก้ปัญหาทางกลศาสตร์ โดยหากแฮมิลโทเนียนของระบบเป็นปริมาณอนุรักษ์ ก็สามารถหาคำตอบของปัญหาได้ด้วยการแปลงระบบพิกัดนั้นไปยังระบบพิกัดคาโนนิคัลใหม่ที่มีระบบพิกัดเป็นไซคลิก การแก้ปัญหาด้วยวิธีการแปลงแบบคาโนนิคัลที่เหมาะสม จนทำให้ระบบพิกัดและโมเมนตัม ที่เวลาใดๆ เป็นปริมาณคงตัว ซึ่งปริมาณที่คงตัวนี้อาจจะเป็นค่าของพิกัดและโมเมนตัมที่เวลาเริ่มต้น  การแปลงดังกล่าวจะก่อให้เกิดชุดของสมการของการแปลงที่มีรูปแบบเป็น สมการที่ 1 และ 2 แสดงความสัมพันธ์ระหว่างพิกัดและโมเมนตัมที่เวลา t ใดๆ กับพิกัดและโมเมนตัมขณะเริ่มต้นซึ่งคงตัว แสดงให้เห็นว่าทั้งพิกัดและโมเมนตัมเปลี่ยนแปลงตามเวลา ดังนั้น สมการ 1 และ 2 จะเป็นคำตอบของปัญหา หากแฮมิลโทเนียนในระบบพิกัดคาโนนิคัลใหม่มีค่าเป้นศูนย์ จะทำให้ตัวแปรใหม่มีค่าคงตัว นั่นคือ เมื่อ K เป็นแฮมิลโทเนียนใหม่ และ เป็นกลุ่มของตัวแปรใหม่ที่ได้จากการแปลง และเขียนความสัมพันธ์ระหว่างแฮมิลโทเนียนเก่า(H) และแฮมินโทเนียนใหม่(K) ได้ดังสมการ โดย F เป็น Generating function หรือฟังก์ชันกำเนิด ดังนั้น ถ้า K = 0 ฟังก์ชัน Fจะเป็นไปตามสมการ
ซึ่งมีแนวคิดทฤษฎีมาจากการแปลงคาโนนิคัลที่ใช้ฟังก์ชันกำเนิดชนิดที่ 2 คือเป็นฟังก์ชันของพิกัดทั่วไปเดิมและโมเมนตัมทั่วไปใหม่ จะเขียนความสัมพันธ์ได้เป็น
สมการแฮมิลตัน – จาโคบีสามารถแก้ปัญหาการเคลื่อนที่การสั่นแบบฮาร์โมนิกใน 1 มิติ การเคลื่อนที่ด้วยแรงสู่ศูนย์กลาง การเคลื่อนที่ภายใต้สนามโน้มถ่วงได้
วงเล็บปัวส์ซอง
เนื่องจากสมการการเคลื่อนที่ของสมการของแฮลมิลตันสามารถให้หาการขึ้นกับเวลาของ ในปริภูมิเฟส จากความสัมพันธ์เหล่านี้ทำให้สามารถหาสมการการเคลื่อนที่ของฟังก์ชัน
F(q, p; t)
ใดๆ ได้โดยใช้วงเล็บปัวส์ซอง (Poisson bracket) เสนอโดย Siméon Denis Poisson (1781–1840)
สำหรับฟังก์ชัน และ  ใดที่ขึ้นกับตัวแปรคาโนนิคัล (q, p) เขียนนิยามของวงเล็บปัวส์ซองได้เป็น
สมบัติของสมการวงเล็บปัวส์ซองที่เป็นพื้นฐานและถูกใช้บ่อย คือ
โดยที่ δij คือ Kronecker delta.
สมบัติของวงเล็บปัวส์ซอง
1)
2)
3)
4)
5)
พี.เอ.เอ็ม.ดิเรก (P.A.M.Direc) พบว่าวงเล็บปัวส์ซองในแบบกลศาสตร์คลาสสิคมีความเชื่อมโยงกันกับวงเล็บการสลับที่ของกลศาสตร์ควอนตัม โดย พี.เอ.เอ็ม.ดิเรกสามารถที่จะกำหนดค่าวงเล็บปัวส์ซองในกลศาสตร์คลาสสิคได้จากการสลับที่ของตัวดำเนินการในกลศาสตร์ควอนตัม ซึ่งแสดงความหมายว่ากลศาสตร์คลาสสิคอยู่ในขอบเขตที่ค่าคงที่แพลงค์เป็นศูนย์
สมบัติของค่าคงที่ของการเคลื่อนที่
วงเล็บปัวส์ซองไม่สามารถหาคำตอบของที่สมบูรณ์ของการเคลื่อนที่ได้ แต่มีประโยชน์มากในการใช้อธิบายและหาสมบัติของการเป็น Constant of motion ของการเคลื่อนที่ โดยค่าคงที่ดังกล่าวนี้จะเปลี่ยนไปกับแฮมิลโทเนียนภายใต้วงเล็บปัวส์ซอง สมมติว่าฟังก์ชัน f(p, q) เป็นค่าคงที่ของการเคลื่อนที่ หมายความว่า ถ้า p(t), q(t) เป็นวิธีการแก้สมการแฮมิลโทเนียนของการเคลื่อนที่ ดังนั้น
ตลอดการเคลื่อนที่ จากนั้น
เครื่องพิมพ์ดีด
เครื่องพิมพ์ดีด เป็นเครื่องกลที่มนุษย์ประดิษฐ์ขึ้นเพื่อใช้แทนการเขียนด้วยมือ ทำให้เกิดความสะดวกในการอ่าน และการเผยแพร่ มีลักษณะเป็นแป้นพิมพ์ แล้วใช้คานกระแทกลงบนผ้าคาร์บอน ทับลงบนกระดาษอีกที่หนึ่ง ปัจจุบัน พัฒนาเป็นเครื่องพิมพ์ดีดไฟฟ้า สามารถพิมพ์ตัวหนังสือได้มากขึ้น และออกแรงกดน้อยลง
อดีต
เครื่องพิมพ์ดีดเครื่องแรกเป็นแบบภาษาอังกฤษสร้างโดยวิศวกรชื่อเฮนรี่ มิล ณ ประเทศอังกฤษ จดทะเบียนสิทธิบัตรเมื่อ พ.ศ. 2237 ในตอนแรกนั้นแป้นพิมพ์มีถึง 7 แถว 84 ปุ่ม ซึ่งแป้นพิมพ์นี้ถูกเรียกในปัจจุบันว่าแบบ 2 ชั้น เนื่องจากมีแถวและปุ่มมากเป็น 2 เท่าของแป้นพิมพ์รุ่นปัจจุบันที่แต่ละปุ่มจะมี 2 ตัวอักษร ต่อมาได้มีการสร้างปุ่ม Shift และรวมอักษร 2 ตัวให้อยู่ในปุ่มเดียว จึงทำให้แป้นพิมพ์แบบ 2 ชั้นไม่ได้รับความนิยมอีกต่อไป Writing Machine
ปัจจุบัน
ต่อมาได้มีการคิดค้นเครื่องพิมพ์ดีดไฟฟ้าในเวลาต่อมาโดยแป้นพิมพ์จะคล้ายแป้นคีย์บอร์ด มี Shift,Shift Lock,Alt มีตัวอักษรตัวพิมพ์ใหญ่ ตัวพิมพ์เล็ก (ใช้ปุ่มShift,Shift Lockในภาษาอังกฤษ) มีอักษรสองแถว มีปุ่มลบ (CORRECT) ในกรณีที่พิมพ์ผิดโดยจะใช้หลักการ ใช้เทปติดหมึกออกมาจากกระดาษ ถึงกระนั้นผู้คนก็ยังเลือกใช้คอมพิวเตอร์มากกว่าเครื่องพิมพ์ดีด ในปัจจุบันนั้นเครื่องพิมพ์ดีดนั้นเริ่มกลายเป็นสิ่งของที่หาซื้อได้ยาก และยังมีคนสะสมอยู่ด้วยความชื่นชอบและหลงใหล
ในประเทศไทย
นายเอดวิน แมคฟาร์แลนด์ เลขานุการส่วนพระองค์ของสมเด็จกรมพระยาดำรงราชานุภาพ ดัดแปลงเครื่องพิมพ์ดีดภาษาอังกฤษเป็นเครื่องพิมพ์ดีดภาษาไทย แต่เนื่องจากภาษาไทยมีสระและวรรณยุกต์มาก จึงต้องใช้เครื่องพิมพ์ดีดที่มีแป้นมากกว่าชนิดอื่น คือยี่ห้อ สมิทพรีเมียร์ เมื่อ พ.ศ. 2438ต่อมา หมอ ยอร์ช บี แมคฟาร์แลนด์ (พระอาจวิทยาคม) ได้ปรึกษาและค้นคว้ากับพนักงานบริษัท 2 คนคือ นายสวัสดิ์ มากประยูร และนายสุวรรณประเสริฐ เกษมณี (กิมเฮง) ใช้เวลา 7 ปีก็วางแป้นอักษรใหม่สำเร็จ ใน พ.ศ. 2474 สามารถพิมพ์ได้ถนัดที่สุดและรวดเร็วที่สุด ให้ชื่อว่าแบบ "เกษมณี" และใช้มาจนถึงปัจจุบันนี้ ต่อมามีการศึกษาพบว่า เครื่องพิมพ์ดีดแบบเกษมณียังมีข้อบกพร่อง และได้มีการคิดวางแป้นอักษรใหม่ ใช้ชื่อว่า "ปัตตะโชติ" ซึ่งสภาวิจัยแห่งชาติตรวจสอบแล้วว่าสามารถพิมพ์ได้เร็วกว่าแบบเดิมประมาณ 25.8%
รายพระนามผู้ปกครองตอสคานา
ผู้ปกครองแห่งตอสกานา (ทัสคานี) แตกต่างกันไปตามยุคสมัย, บางยุคเป็นมาร์การ์ฟ, ผู้ปกครองของมณฑลชายแดนไม่กี่แห่ง บางยุคก็เป็นหัวหน้าตระกูลที่มีบทบาทในภูมิภาค
นอกราชวงศ์
หลังจากนั้น, ตอสคานาถูกแบ่งแยกระหว่างสาธารณรัฐที่ ฟลอเรนซ์, ปิซา, ซีเอนา, อาเรซโซ, ปิสตัวอา แลพ ลุกกา ตั้งแต่ศตวรรษที่ 14 ฟลอเรนซ์มีอำนาจเหนือปิสตัวอา (1306, ผนวกเป็นทางการ 1530), อาเรซโซ (1384), ปิซา (1406), และซีเอนา (1559) ลุกกายังคงเป็นอิสระจนกระทั่งยุคนโปเลียนในศตวรรษที่ 19
ผู้ปกครองจากตระกูลเมดิซี (1512-1532)
หลังการขับไล่ที่โรม, ฟลอเนซ์ล้มล้างตระกูลเมดิซีอีกครั้งและเป็นสาธารณรัฐจนกระทั่งพระสันตะปาปาคลีเมนต์ที่ 7 ลงนามในสัญญาสันติภาพกับ คาร์ลที่ 5 แห่งจักรวรรดิโรมันอันศักดิ์สิทธิ์ ผู้รุกรานฟลอเรนซ์และฟื้นฟูตระกูลเมดิซี
ราชวงศ์บูร์บง-ปาร์มา พระมหากษัตริย์แห่งอิทรูเรีย, 1801–1807
''ฝรั่งเศสผนวกทัสกานีระหว่างค.ศ. 1807–1814 เอลิซา โบนาปาร์ต พระขนิษฐาในนโปเลียน ได้รับพระยศแต่ในนามเป็นแกรนด์ดัชเชสแห่งทัสกานี แต่พระนางไม่เคยได้ปกครองดินแดนนี้ตามความจริง''
ราชวงศ์ฮับส์บูร์ก-ลอร์แรน แกรนด์ดยุคแห่งทัสกานี, 1814–1860
เลโอโปลโดที่ 2 ถูกขับไล่ออกจากทัสคานีในการปฏิวัติตั้งแต่ 21 กุมภาพันธ์ - 12 เมษายน 1849, และอีกครั้งใน 27 เมษายน 1859 พระองค์สละราชสมบัติให้พระโอรส เฟอร์ดินานโดที่ 4 ในวันที่ 21 กรกฎาคม 1859, แต่เฟอร์ดินานโดที่ 4 มิได้รับการยอมรับในทัสกานีและถูดปลดจากตำแหน่งโดยคณะรัฐบาลเฉพาะกาลในวันที่ 16 สิงหาคม ทัสกานีถูกผนวกโดยราชอาณาจักรซาร์ดีเนียในวันที่ 22 มีนาคม 1860.
โรเบิร์ต บราวน์
โรเบิร์ต บราวน์ (Robert Brown) อาจหมายถึง
วัดท่าบันเทิงธรรม
วัดท่าบันเทิงธรรม เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองบางใหญ่ ในหมู่ที่ 1 บ้านบางโสน ตำบลบางใหญ่ อำเภอบางใหญ่ จังหวัดนนทบุรี
วัดท่าบันเทิงธรรมเป็นวัดโบราณ ได้รับการบูรณะเมื่อ พ.ศ. 2386 ในรัชสมัยพระบาทสมเด็จพระนั่งเกล้าเจ้าอยู่หัว ผู้บูรณะคือ หม่อมเจ้าหญิงคอยท่า ปราโมช ชาวบ้านเรียกว่า วัดท่า ตามชื่อผู้บูรณะ จากแหล่งข้อมูลอีกแหล่ง ชาวบ้านเล่ากันว่า เดิมมีชื่อว่า วัดหน้า คู่กับวัดหลัง (ปัจจุบันคือวัดหลังบาง) และได้รับการทำนุบำรุงให้เจริญขึ้นตามลำดับ จนเมื่อ พ.ศ. 2491 ได้เพิ่มเติมนามวัดเป็น "วัดท่าบันเทิงธรรม"
ในวัดท่าบันเทิงธรรมแห่งนี้มีพระพุทธรูปคู่วัดที่มีอายุยาวนานโดยประมาณ 100-200 ปี คือ หลวงพ่อขาว หลวงพ่อหมอ เป็นที่กราบสักการะบูชาอย่างยิ่ง มีเจดีย์ใหญ่อยู่บริเวณริมคลอง ที่ทางกรมศิลปากรวิเคราะห์สันนิษฐานว่า เป็นเหมือนสถูปของผู้สร้างวัด มีอายุกว่า 150 ปีมาแล้ว
อุโบสถเก่ามีฐานตัวอาคารหลักเป็นฐานสิงห์ ส่วนฐานเฉลียงเป็นฐานปัทม์ ประตูหน้าต่างไม่มีประดับลวดลาย หลังคาเป็นทรงจั่วแบบมีไขรา ซ้อน 2 ชั้นและมุขลดด้านหน้า หลังคาอาคารหลักและมุขลดซ้อน 3 ตับ ตับสุดท้ายมีทวยรับ หน้าบันรูปพระอินทร์ทรงช้างเอราวัณ ล้อมกรอบด้วยลายกระหนก ภายในประดิษฐานพระพุทธรูปปางมารวิชัย ชาวบ้านเรียกว่า องค์หลวงพ่อหมอเป็นพระพุทธรูปปูนปั้น ปิดทองคำเหลวแท้ทั้งองค์ และวัดมีรอยพระพุทธบาทจำลอง สร้างในปลายสมัยพระบาทสมเด็จพระนั่งเกล้าเจ้าอยู่หัว มีงานสมโภชและปิดทองพระเป็นประจำทุกปี
เมื่อปี พ.ศ. 2538 สมเด็จพระสังฆราชองค์ที่ 19 ได้เสด็จมาวางศิลาฤกษ์อุโบสถ ณ วัดท่าบันเทิงธรรม และได้อัญเชิญพระพุทธรูปหลวงพ่อใหญ่มาเป็นที่สักการบูชา เป็นอุโบสถใหญ่และใช้ทำกิจสงฆ์และกิจอื่นๆในปัจจุบัน
ปัจจุบัน (2564) ได้มีเจ้าอาวาส คือ พระครูประโพธธรรมนาท (ประสิทธิ์) เป็นพระผู้พัฒนา เป็นผู้มีเมตตา ชอบช่วยเหลือพระ เณร ที่ต้องการบวชเรียน มีทุนการศึกษาให้ รวมไปถึงโยมท่านใดที่มีความประสงค์จะบวชแต่ขาดทุนทรัพย์จริงๆ จะให้บวชฟรี ได้ทำการสนับสนุนมอบทุนการศึกษา ร่วมกิจกรรม กับทางโรงเรียนสังกัดวัดท่าบันเทิงธรรมมาโดยตลอดนอก ซึ่งเปิดสอนระดับอนุบาลไปจนถึงมัธยมศึกษาปีที่ 3
ทางวัดมีสถาบันพลังจิตตานุภาพ เมื่อปี พ.ศ. 2557 สาขา 172 โดยมีรุ่น 39 เป็นรุ่นแรก เป็นสถาบันเกี่ยวกับการฝึกเรียนรู้ปฏิบัติทำสมาธิ เจริญจิตภาวนา
ได้ทำการพัฒนาปรับปรุงต่อเติมอาคารกุฏิพระสงฆ์ ศาลา ห้องน้ำ สิ่งอำนวยความสะดวกต่างๆ ปรับภูมิทัศน์ให้ดูร่มรื่น สงบ สวยงาม มีธรรมชาติและศิลปะ มีสถานที่ให้นั่งพักผ่อน สงบจิตสงบใจ มีร้านกาแฟของทางวัดเองและผลักดันคนในชุมชนวัดท่าจนได้เป็นชุมชนคุณธรรมของ จังหวัดนนทบุรี
ในอนาคตอันใกล้นี้ ทางวัดท่าบันเทิงธรรม จะทำการสร้างอาคารเพื่อการเรียนรู้และกิจกรรมอื่นๆ 6 ชั้น ชื่อว่าอาคารหลวงพ่อหมอ 200 ปีและโครงการตลาดน้ำลานธรรม 3 ตำบลขึ้น
ประเทศฝรั่งเศสในโอลิมปิกฤดูร้อน 2016
ประเทศฝรั่งเศส เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติฝรั่งเศสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 395 คน ใน 27 ชนิดกีฬา ผลการแข่งขันครั้งนี้ประเทศฝรั่งเศสได้รับ 10 เหรียญทอง 18 เหรียญเงิน และ 14 เหรียญทองแดง
กรีฑา
ผลการแข่งขันดังนี้ :
เอ็กโคแอนด์เดอะบันนีเมน
เอ็กโคแอนด์เดอะบันนีเมน (Echo & the Bunnymen) เป็นวงร็อกจากอังกฤษ ก่อตั้งในเมืองลิเวอร์พูลโดยนักร้องนำ เอียน แมคัลลอก นักกีตาร์ วิลล์ ซาร์เจนต์ มือเบส เลส แพตตินสัน พร้อมกับเล่นดรัมแมชชีน และพีต เดอ ฟรีทัส ได้เข้ามาเป็นมือกลองในปี 1980
ในปี 1980 พวกเขาได้เปิดตัวอัลบั้ม Crocodiles ซึ่งได้ขึ้นซาร์ตยูเคท็อป 20 อัลบั้มที่สอง Heaven Up Here (1981) ได้ขึ้นสู่อันดับ 10 ในยูเคอัลบั้มซาร์ต วงได้ประสบความสำเร็จในช่วงกลางยุค 1980 กับซิงเพลงฮิต "The Cutter" และอัลบั้ม, Porcupine (1983) ได้ขึ้นสู่อันดับ 2 ในสหราชอาณาจักร พวกเขาได้ปล่อยอัลบั้ม Ocean Rain (1984) ซึ่งยังประสบความสำเร็จด้วยการขึ้นสู่ยูเคซาร์ตและต่อมาได้มีซิงเกิลฮิต "The Killing Moon" "Silver" และ "Seven Seas" และสตูดิโออัลบั้ม Echo & the Bunnymen (1987) ได้ออกจำหน่ายก่อนที่แมคัลลอกล่าออกจากวงไปเป็นศิลปินเดี่ยวในปี 1988
ในปี 1989 เดอ ฟรีทัส เสียชีวิตจากอุบัติเหตุรถมอเตอร์ไซค์ และวงได้ร่วมตัวใหม่พร้อมกับสมาชิกใหม่ สมาชิกเดิมอย่างวิลล์ ซาร์เจนต์ และ เลส แพตตินสัน ได้ชวนโนเอล เบิร์ก เข้ามาเป็นนักร้องนำ เดมอน รีซ เป็นมือกลอง และ เจค บรอกแมน เป็นมือคีย์บอร์ด วงได้ออกอัลบั้มใหม่ Reverberation ในปี 1990 แต่ได้รับคำวิจารณ์ที่ไม่ดีและผลข้างเคียงทางการค้า จนทำให้แยกวง ในปี 1993
หลังจากนั้น แมคัลลอก และ ซาร์เจนต์ ได้ก่อตั้งวงใหม่ที่ชื่อ Electrafixion พร้อมกับแพตตินสันปี 1997 แล้วได้รวมตัวใหม่อีกครั้งในชื่อเอ็กโคแอนด์เดอะบันนีเมนกับเพลงที่ติดซาร์ตยูเคท็อป 10 "Nothing Lasts Forever" อัลบั้มใหม่ของวง Evergreen ได้รับการต้อนรับอย่างดีและประสบความสำเร็จจนขึ้นสู่เวทีการแสดงสด แม้ว่าแพตตินสันจะออกจากวงแล้วก็ตาม แมคัลลอก และ ซาร์เจนต์ ยังทำอัลบั้มใหม่อย่างต่อเนื่องรวมทั้งอัลบั้ม What Are You Going to Do with Your Life? (1999) Flowers (2001) Siberia (2005), The Fountain (2009) และ Meteorites (2014)
คาร์ลสแบด (รัฐแคลิฟอร์เนีย)
คาร์ลสแบด (Carlsbad) เป็นเมืองตากอากาศชายทะเล ครอบคลุมความยาว 7 ไมล์ (11 กม.) ริมมหาสมุทรแปซิฟิก ตั้งอยู่ในพื้นที่นอร์ทเคาน์ตี ในเทศมณฑลแซนดีเอโก รัฐแคลิฟอร์เนีย เมืองตั้งอยู่ทางทิศใต้ของลอสแอนเจลิส ราว 87 ไมล์ (140 กิโลเมตร) และอยู่ทางเหนือของใจกลางเมืองแซนดีเอโก ราว 35 ไมล์ (56 กิโลเมตร) จากข้อมูลสำมะโนประชากร ค.ศ. 2020 เมืองมีประชากร 114,746 คน คาร์ลสแบดเป็นจุดหมายที่นิยมของนักท่องเที่ยว และเป็นที่ตั้งของธุรกิจจำนวนมากในอุตสาหกรรมกีฬากอล์ฟ
เรกจี มิลเลอร์
เรกจี มิลเลอร์ (Reggie Miller; 24 สิงหาคม ค.ศ. 1965 -) ผู้เล่นในตำแหน่งชู้ตติ้งการ์ด ทีมอินดีอานา เพเซอรส์ เป็นผู้เล่นที่ถูกยกให้เป็นตำนานของ NBA คนนึงทีเดียว ในเรื่องของการยิง 3 แต้มในช่วงเวลาสำคัญได้เสมอๆ จึงได้รับฉายาว่า MILLER TIME และทำให้หมายเลข 31 เป็นที่นิยม อย่างมากใน อินเดียน่า
เรกจี มิลเลอร์ จบการศึกษาจาก มหาวิทยาลัยแคลิฟอร์เนีย ลอสแอนเจลิส (UCLA)
รายชื่อสายการบินในฮ่องกง
นี่คือรายชื่อสายการบินที่มีบรับรองผู้ดำเนินการเดินอากาศซึ่งออกโดยอธิบดีการบินพลเรือนของฮ่องกง และการกำกับดูแลที่ ICAO ยอมรับนั้นอยู่กับกรมการบินพลเรือน
หลอดลมอักเสบเฉียบพลัน
สาเหตุกว่า 90% ของโรคนี้คือการอักเสบจากไวรัส และไวรัสเหล่านี้สามารถแพร่กระจายในอากาศเมื่อผู้ป่วยไอหรือจาม ปัจจัยเสี่ยงอื่นๆอาทิการได้รับควันบุหรี่ที่ถูกพ่นโดยผู้อื่น, ฝุ่นละออง และมลพิษทางอากาศ มีผู้ป่วยจำนวนไม่มากที่เมื่อตรวจแล้วพบว่าได้รับมลพิษทางอากาศและแบคทีเรียในปริมาณสูง เช่นแบคทีเรียชนิด Mycoplasma pneumoniae หรือ Bordetella pertussis ซึ่งขึ้นอยู่กับการวินิจฉัยตามลักษณะอาการที่แสดง ทั้งนี้ สีของเสมหะไม่สามารถบ่งชี้ได้ว่าเกิดจากแบคทีเรียหรือไวรัสหรือไม่ อย่างไรก็ตาม โรคนี้อาจเกิดได้จากการเป็นโรคอื่นอยู่ก่อนหน้า อาทิ โรคหืด, ปอดบวม, หลอดลมฝอยอักเสบ, โรคหลอดลมพอง และ โรคปอดอุดกั้นเรื้อรัง  โรคนี้สามารถตรวจพบได้โดยการเอกซเรย์ทรวงอก
พระแม่วินายกี
วินายกี ทรงเป็นเทวีในศาสนาฮินดูที่มีพระเศียรเป็นช้าง ทั้งตำนานและพระลักษณะของพระองค์ไม่ได้ถูกบันทึกไว้อย่างชัดเจน นักวิชาการสามารถเรียนรู้เรื่องราวของพระองค์ผ่านรูปเคารพและงานเขียนฮินดูเกี่ยวกับพระองค์ซึ่งมีอยู่น้อยมาก
โดยทั่วไปแล้วพระองค์เกี่ยวข้องกับพระคเณศ เทพเจ้าแห่งปัญญาที่ทรงพระเศียรเป็นช้าง พระนามของพระองค์มีหลากหลาย เช่น สตรีคเณศ, วินายกี, คชณณา ("พักตร์รูปช้าง"), วิฆเณศวรี (หรือ พิฆเณศวรี) และ คเณศนี ล้วนเป็นรูปสตรีของพระนามพระคเณศ ทั้ง วินายก, คชณน, วิฆเณศวร (พิฆเณศวร) และ คเณศ จึงเชื่อกว่าพระวินายกีทรงเป็นปางสตรีของพระคเณศ
พระแม่วินายกีบางครั้งพบเป็นหนึ่งใน 64 โยคินี หรือ พระแม่มาตฤกาเทวี อย่างไรก็ตาม นักวิชาการบางส่วนเชื่อว่าเทวรูปลักษณะสตรีที่มีเศียรเป็นช้างนี้เป็นเทพเจ้าสามองค์ที่ไม่ใช่องค์เดียวกัน คือ ปางศักติของพระคเณศ, องค์หนึ่งในพระมาตฤกา และโยคินีในทางตันตระ
ในความเชื่อของไชนะและพุทธ มีเทวีพระนามว่า “วินายกี” หรือ “คณปติหฤทัย” (ดวงพระหฤทัยของพระคเณศ) เป็นเทวีอีกองค์หนึ่งในความเชื่อของทั้งสองศาสนา
พรรคภราดรภาพ
พรรคภราดรภาพ (Paradonraphab Party, ชื่อย่อ: ภดภ. ชื่อย่อภาษาอังกฤษ: PDP) เป็นพรรคการเมืองของไทยที่ก่อตั้งตาม '''พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2550''' เป็นลำดับที่ 22/2556 เมื่อวันที่ 13 พฤศจิกายน พ.ศ. 2556 มีนาย ทวี ซันเฮม และ นายสมศักดิ์ มีชัย เป็นหัวหน้าพรรคและเลขาธิการพรรคคนแรก
ประวัติ
พรรคภราดรภาพ ก่อตั้งเป็นพรรคการเมืองลำดับที่ 22/2556 เมื่อวันที่ 13 พฤศจิกายน พ.ศ. 2556 มีนาย ทวี ซันเฮม และ นายสมศักดิ์ มีชัย เป็นหัวหน้าพรรคและเลขาธิการพรรคคนแรก ต่อมาในวันที่ 18 พฤศจิกายน พ.ศ. 2557 นายทวีได้ลาออกจากตำแหน่งหัวหน้าพรรค และเมื่อวันที่ 23 ตุลาคม พ.ศ. 2561 ที่โรงแรมอินเตอร์คอนติเนนตัล ทางพรรคได้จัดการประชุมใหญ่ขึ้นเพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ ซึ่งที่ประชุมมีมติเลือก หม่อมราชวงศ์ดำรงดิศ ดิศกุล อดีต ส.ส. กทม. และอดีตกรรมการบริหาร พรรคไทยรักไทย เป็นหัวหน้าพรรค คนที่ 2 และนายพันธ์ยศ อัครอมรพงศ์ เป็นเลขาธิการพรรค โดยมี ร.อ.รชฏ พิสิษฐบรรณกร เป็นประธานคณะกรรมการยุทธศาสตร์พรรค
หลังการเลือกตั้งในปี พ.ศ. 2562 ทางพรรคได้ทำการประชุมเพื่อทำการเลือกหัวหน้าพรรคและกรรมการบริหารพรรคชุดใหม่ โดยก่อนการประชุม หม่อมราชวงศ์ดำรงดิศ ในฐานะหัวหน้าพรรคได้ประกาศลาออกจากตำแหน่งทำให้คณะกรรมการบริหารพรรคทั้งคณะพ้นจากตำแหน่ง และในที่ประชุมใหญ่ได้ลงมติเอกฉันท์เลือก ร.อ.รชฏ พิสิษฐบรรณกร ให้ดำรงตำแหน่งหัวหน้าพรรค คนที่ 3 และเมื่อวันที่ 23 สิงหาคม 2563 ทางพรรคได้ดำเนินจัดประชุมใหญ่สามัญประจำปี ณ โรงแรมจอลลี่ แอนด์สปา ได้ดำเนินการแจ้งสมาชิกในการย้ายที่ทำการพรรคจากที่เดิมซอย ลาดพร้าว 71 มาที่ ซอยวิภาวดี 64 จากนั้นได้ทำการสรรหากรรมการบริหารพรรคชุดใหม่โดยเพิ่มรองหัวหน้าพรรคและกรรมการบริหารพรรคอีกตำแหน่ง เป็นชุดที่ 4
คณะกรรมการบริหารพรรคชุดปัจจุบัน
คณะกรรมการบริหารพรรค ตามมติที่ประชุมใหญ่ เมื่อวันที่ 19 ธันวาคม 2564
การเลือกตั้ง
พรรคภราดรภาพ ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ภายใต้ชื่อโครงการ “เท่าเทียมทั่วไทย” ที่นำมาใช้เป็นสโลแกนในการหาเสียงทั่วประเทศในการเลือกตั้งปี 2562 แต่ไม่ได้ที่นั่งในสภาผู้แทนราษฎร
ประวัติ ปัตตพงศ์
ประวัติ ปัตตพงศ์ หรือ หลวงธรรมนูญวุฒิกร (26 ตุลาคม พ.ศ. 2445 – 21 มิถุนายน พ.ศ. 2515 ) อดีตประธานศาลฎีกา และได้รับการยกย่องว่าเป็นบิดาแห่งวงการแบดมินตันของประเทศไทย
ใน พ.ศ. 2493 ประวัติ และผู้มีใจรักกีฬาแบดมินตันกลุ่มหนึ่ง อาทิ ยง อุทิศกุล และ ณัติ นิยมวานิช ได้ร่วมก่อตั้งสมาคมแบดมินตันแห่งประเทศไทยขึ้น พร้อมกับเรียนเชิญพระยาจินดารักษ์ (จำลอง สวัสดิ์-ชูโต) มาเป็นนายกสมาคมแบดมินตันแห่งประเทศไทยคนแรก
ประวัติ จบการศึกษาสาขาวิชานิติศาสตร์ จากมหาวิทยาลัยธรรมศาสตร์ และดำรงตำแหน่งประธานศาลฎีกา ตั้งแต่วันที่ 15 ตุลาคม พ.ศ. 2505 - 1 ตุลาคม พ.ศ. 2506 ก่อนหน้านายสัญญา ธรรมศักดิ์
ประวัติ สมรสกับแฉล้ม ไกรจิตติ บุตรีพระยากฤตราชทรงสวัสดิ์ เมื่อวันที่ 17 มกราคม พ.ศ. 2474
ซ่ง เหว่ยหลง
ชีวิตในวัยเด็กและการศึกษา
ซ่งเกิดใน ต้าเหลียน, เหลียวหนิง เติบโตในครอบครัวที่มีพี่สาวสองคน เมื่ออายุได้ 9 ขวบ ซ่ง เหว่ยหลง เริ่มสนใจศิลปะการต่อสู้แบบคลาสสิกหลังจากชมภาพยนตร์แอ็คชั่นเรื่อง ตำนานใหม่ของเส้าหลิน นำแสดงโดย หลี่ เหลียนเจี๋ย เขาพยายามฝึกฝนและเรียนวูซูเป็นเวลาหนึ่งปีในชั้นมัธยมต้น และต่อมาได้เข้าเรียนที่เส้าหลิน โรงเรียนสอนศิลปะป้องกันตัวทาโกวแห่งจังหวัดเหอหนาน
คทางูไขว้
คทางูไขว้ (caduceus, คะดูเซียส;  "ไม้เท้าผู้แจ้งข่าว" ) คือคทาสั้นที่มีงูสองตัวพันกันเป็นเกลียวขึ้นมา บางครั้งก็จะมีปีกอยู่ข้างบนด้วย ผู้ใช้คทางูไขว้คนแรกคือเทพีไอริสผู้เป็นผู้สื่อสารของเทพเฮรา ต่อมาคทานี้เรียกว่า “คทาเฮอร์มีส” (wand of Hermes) ผู้ที่เป็นผู้ถือคทาต่อมาในตำนานเทพหลังจากนั้นเป็นเวลานาน
ในปลายสมัยกรีกโรมันโบราณ (classical antiquity) คทางูไขว้ใช้เป็นสัญลักษณ์ของสัญลักษณ์ของโหราศาสตร์แทนดาวพุธ และเป็นวัตถุสัญลักษณ์แทนพระเจ้าเฮอร์มีสของกรีก (หรือเมอร์คิวรีของโรมัน)
บางครั้งคทางูไขว้ก็ใช้เป็นสัญลักษณ์ทางการแพทย์ เช่น ในประเทศไทยหรือในทวีปอเมริกาเหนือ บางครั้งสัญลักษณ์นี้ใช้สับสนกับสัญลักษณ์การแพทย์สมัยโบราณซึ่งเป็นคทางูเดี่ยว (rod of Asclepius) เท่านั้นที่มีงูเพียงตัวเดียวและไม่มีปีก
เจ้าจอมมารดาชุ่ม (แก้ความกำกวม)
เจ้าจอมมารดาชุ่ม สามารถหมายถึง
มิลลิ (แร็ปเปอร์)
มิลลิ เป็นชื่อการแสดงของ ดนุภา คณาธีรกุล (เกิด 13 พฤศจิกายน พ.ศ. 2545) เป็นแร็ปเปอร์ นักร้อง และนักแสดงชาวไทย เป็นที่รู้จักจากเพลง "พักก่อน" มิลลิเป็นศิลปินเดี่ยวจากประเทศไทยคนแรกและเป็นศิลปินชาวไทยคนที่สองที่ได้ขึ้นแสดงในเทศกาลดนตรีและศิลปะโคเชลลาแวลลีย์ ที่รัฐแคลิฟอร์เนีย สหรัฐอเมริกา ในเดือนเมษายน พ.ศ. 2565 และเป็น 1 ใน 100 ผู้หญิงผู้สร้างแรงบันดาลใจและทรงอิทธิพลของโลก ประจำปี 2565 โดยสำนักข่าวบีบีซี ประเทศอังกฤษ
ประวัติ
ดนุภา คณาธีรกุล เกิดเมื่อวันที่ 13 พฤศจิกายน พ.ศ. 2545 ที่กรุงเทพมหานคร พื้นเพของครอบครัวมาจากจังหวัดสุราษฎร์ธานี​ เคยศึกษาที่โรงเรียนสตรีนนทบุรีและได้รับเลือกเป็นประธานนักเรียน เธอฝึกการแร็ปมาตั้งแต่ชั้นมัธยมศึกษาปีที่ 2 และเธอค้นพบว่าเธอมีความชื่นชอบในแนวดนตรีนี้ โดยมีนิกกิ มินาจ แร็ปเปอร์หญิงชาวอเมริกัน เป็นแรงบันดาลใจและได้เข้าไปลงแข่งขันในรายการเดอะแร็ปเปอร์(The rapper)ถึงรอบไฟนอล ปัจจุบันศึกษาที่คณะดนตรี (Abac School of Music) มหาวิทยาลัยอัสสัมชัญ
อาชีพการงาน
เธอเข้าสู่วงการจากการประกวดเดอะแร็ปเปอร์ ซีซันที่ 2 โดยเป็นผู้เข้าแข่งขันที่ถูกจับตามองจากผู้ชมและคณะกรรมการอย่างมาก เนื่องจากเธอมีสไตล์การร้องเพลงที่แหวกแนวกว่าผู้เข้าประกวดคนอื่น ๆ ต่อมาเธอเป็นศิลปินสังกัด YUPP! ซึ่งเธอเป็นศิลปินหญิงและศิลปินหญิงเพียงคนเดียวของค่าย
ผลงานเพลง
ผลงานซิงเกิลแรกของเธอคือ "พักก่อน" ซึ่งได้แรงบันดาลใจมาจากเพื่อนที่โรงเรียน เพลงมีการใช้ภาษาลู ภาษาอังกฤษและภาษาไทยถิ่นอีสาน ส่งผลให้เพลงนี้สร้างชื่อเสียงให้กับเธออย่างมากโดยหลังจากเปิดตัวไปเพียง 1 วัน มียอดผู้ชมจากยูทูปถึง 300,000 ครั้ง ในขณะเดียวกันเพลงนี้ก็ถูกวิจารณ์ว่าเนื้อเพลงบางส่วนเป็นการเหยียดเพศหญิงด้วยกัน ซึ่งเธอออกมาขอโทษและชี้แจงว่ามิได้มีเจตนา
ต่อมาเธอได้ออกซิงเกิลใหม่โดยใช้ชื่อเพลงว่า "สุดปัง" โดยครั้งนี้เธอได้ใช้ภาษาไทยทั้งสี่ภาคในการร้อง และยังใช้ภาษาลู และอื่น โดยครั้งนี้เธอได้เล่าถึงความสวยและความฝันของเธอ
เทศกาลดนตรีโคเชลลา 2022
มิลลิขึ้นแสดงดนตรีร่วมกับศิลปินจาก 88uprising ที่เทศกาลดนตรีและศิลปะโคเชลลาแวลลีย์ ในวันที่ 17 เมษายน 2565 เป็นศิลปินเดี่ยวจากไทยคนแรกที่ได้แสดงในเทศกาลนี้ ในการแสดงของเธอส่วนหนึ่งมีเนื้อหาเสียดสีรัฐบาลไทย เช่น การพาดพิงถึงสภาพรถไฟไทยว่ามีอายุกว่า "120 ปี" และ "เสาไฟกินรีต้นละแสน" ซึ่งอ้างถึงโครงการเสาไฟที่มีข่าวฉ้อราษฎร์บังหลวงซึ่งไม่เป็นความจริงขององค์การบริหารส่วนตำบลราชาเทวะ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อและความนิยมของหวานจานดังกล่าวเพิ่มขึ้นในประเทศไทย  และมีการชื่นชมว่าเธอได้เพิ่มSoft power ของไทย
มิลลิมีผลงานแสดงในภาพยนตร์เรื่อง FAST & FEEL LOVE - เร็วโหด..เหมือนโกรธเธอ ออกฉายในช่วงไล่เลี่ยกัน โดยเธอมีบทพูดถึงความฝันในการเป็นศิลปินระดับสากล นวพล ธำรงรัตนฤทธิ์ ผู้กำกับ ออกมาโพสต์แสดงความยินดี ระบุว่า "หนังและความจริง cross ไปพร้อม ๆ กัน"
ชีวิตส่วนตัว
มิลลิวิจารณ์การทำงานของรัฐบาลประยุทธ์ จันทร์โอชาหลายครั้ง โดยในปี 2564 มิลลิเคยถูกทนายความของประยุทธ์แจ้งความดำเนินคดีในข้อหาดูหมิ่นด้วยการโฆษณา หลังแสดงความเห็นเกี่ยวกับการบริหารงานของรัฐบาล ซึ่งบางข้อความทางผู้แจ้งความร้องทุกข์ เห็นว่า "เป็นถ้อยคำที่ไม่สุภาพ" และถูกตำรวจออกหมาย สุดท้ายเธอถูกปรับเป็นเงิน 2,000 บาท ตามความผิดกฎหมายอาญา มาตรา 393
ในช่วงหลังเกิดเหตุกราดยิงที่จังหวัดหนองบัวลำภู พ.ศ. 2565 มิลลิวิจารณ์การเดินทางลงพื้นที่ของบุคคลต่าง ๆ ว่า "ไปก็ไปเป็นภาระ ไม่ได้ช่วยเยียวยาจิตใจผู้สูญเสียเลยสักนิด" หลังจากนั้นไม่นาน #แบนมิลลิ ได้ติดเทรนด์ในทวิตเตอร์ ต่อมาเธอได้ทวีตเพื่อขอโทษต่อการกระทำดังกล่าวของตนเอง แต่ก็มีบางส่วนตั้งข้อสงสัยว่าการที่นักร้องสาวคนดังกล่าวออกมาขอโทษเพราะอาจจะกระทบกับงาน จนผู้ใหญ่ออกมาเตือน
แบบ เบิ้ม เบิ้ม (BABB BUM BUM)
แบบ เบิ้ม เบิ้ม เป็นอัลบั้มแรกของมิลลิ เปิดตัววันที่ 9 พฤศจิกายน 2565
แก้วมังกร
แก้วมังกร (Dragon fruit) (สกุล Hylocereus) อยู่ในวงศ์ Cactaceae ซึ่งเป็นวงศ์เดียวกับกระบองเพชร มีพื้นเพดั้งเดิมอยู่ในเม็กซิโกเข้ามาในเอเชียที่เวียดนามก่อน โดยบาทหลวงชาวฝรั่งเศสเมื่อประมาณ 100 ปีมาแล้ว โดยปลูกมากตามแนวชายฝั่งทะเลตะวันออกจากเมืองญาตรังไปจนถึงไซ่ง่อน
เบตาโพรพิโอแล็กโทน
เบตาโพรพิโอแล็กโทน (β-Propiolactone, Beta-Propiolactone) เป็นสารประกอบอินทรีย์ในกลุ่มแล็กโทน (lactone) โมเลกุลของสารมีทรงวงแหวนและมีสมาชิก 4 องค์ เป็นของเหลวใสไร้สี มีกลิ่นหอมเล็กน้อย ละลายน้ำได้ดี และผสมเข้ากันได้กับเอทานอล, แอซีโทน, diethyl ether และคลอโรฟอร์ม คำโดด ๆ ว่า โพรพิโอแล็กโทน ปกติจะหมายถึงสารประกอบนี้ แต่ก็อาจหมายถึงอัลฟาโพรพิโอแล็กโทน (alpha-propiolactone, α-propiolactone) ได้เหมือนกัน
แก้วมังกร
ลักษณะ
แก้วมังกรเป็นไม้เลื้อย มีลำต้นยาวประมาณ 5 เมตร มีรากทั้งในดินและรากอากาศ ชอบดินร่วนระบายน้ำดี ชอบแสงแดดพอเหมาะ โล่งแจ้ง แต่ไม่แรงเกินไป ดอกสีขาว ขนาดใหญ่กลีบยาวเรียงซ้อนกัน บานตอนกลางคืน ผลแก้วมังกรมีรูปทรงเป็นทรงกลมรี สีของเปลือกผลเมื่อดิบเป็นสีเขียว เมื่อสุกเป็นมีสีแดงม่วงหรือสีบานเย็น มีกลีบเลี้ยงสีเขียวติดอยู่รอบผล ผลแก้วมังกรส่วนใหญ่มีน้ำหนักประมาณ 300 - 600 กรัม เมื่อผ่าผลแก้วมังกรจะเห็นเนื้อของผลแก้วมังกรสีขาวหากผลนั้นเป็นแก้วมังกรพันธุ์เวียดนามหรือพันธุ์ไทย และเนื้อผลจะมีสีแดงหรือชมพูเมื่อผลนั้นเป็นพันธุ์เนื้อสีขาวโดยมีเมล็ดสีดำเล็กคล้าย ๆ เม็ดงา หรือเม็ดแมงลักกระจายฝังอยู่ทั่วเนื้อ แก้วมังกรสายพันธุ์ที่นิยมปลูกมีดังนี้
การเพาะปลูก
แก้วมังกรเป็นไม้เลื้อยลำต้นอ่อนจำเป็นต้องมีหลักให้ลำต้นเกาะยึดซึ่งหลักจะเป็นไม้เนื้อแข็งหรือเสาซีเมนต์ก็ได้ ถ้าใช้ท่อซีเมนต์เป็นเสาซึ่งรูปทรงกลมภายในกลวงแต่เทปูนไว้ก้นท่อเพื่อไว้ใส่น้ำหล่อเลี้ยงให้เสามีความชุ่มชื้นอยู่เสมอ ฝังท่อซีเมนต์ลงในดินประมาณ 40 – 50 เซนติเมตร ต้องสูงจากพื้นดินประมาณ 1.5 – 2 เมตร ด้านบนของเสาทำเป็นร้านให้กิ่งเกาะแผ่ขยายออกไประยะปลูก 3 x 3 เมตร เตรียมหลุมขนาด 30 x 30 x 30 เซนติเมตร รอบ ๆ หลัก หลักละ 4 หลุม สำหรับปลูกหลุมละ 1 ต้น รองก้นหลุมด้วยปุ๋ยหมักเก่า 1 ปุ้งกี๋ เมื่อนำกิ่งพันธุ์ลงหลุมแล้วมัดกิ่งพันธุ์ให้แนบหลักและกันแดดให้ 1 – 2 สัปดาห์
ประโยชน์
แก้วมังกรนิยมรับประทานเป็นผลไม้สด เป็นส่วนผสมของฟรุตสลัดหรือปั่นเป็นน้ำผลไม้ เป็นผลไม้ที่สามารถรับประทานเพื่อบรรเทาอาการโรคความดันโลหิต โรคเบาหวาน ตลอดจนช่วยลดความอ้วนเนื่องจากเป็นผลไม้ที่มีแคลอรีต่ำ เป็นผลไม้ที่มีกากใยสูง มีวิตามินและแร่ธาตุต่าง ๆ ที่ช่วยทั้งในเรื่องการบำรุงผิวพรรณ กระดูกและฟันแข็งแรง ช่วยดูดซับสารพิษต่าง ๆ ออกจากร่างกาย เช่น สารตกค้างจากยาฆ่าแมลงที่มากับผัก สารตกค้างเช่นตะกั่ว ที่มาจากควันท่อไอเสียรถยนต์ และสารอื่น ๆ และยังช่วยลดการเกิดมะเร็งอีกด้วย
เบสบอลหญิงชิงแชมป์โลก
เบสบอลหญิงชิงแชมป์โลก (Women's Baseball World Cup) เป็นการแข่งขันเบสบอลหญิงระหว่างประเทศ
โดม สุขวงศ์
โดม สุขวงศ์ (10 กันยายน พ.ศ. 2494 - ) นักวิชาการภาพยนตร์ ผู้ก่อตั้ง หอภาพยนตร์แห่งชาติ และโครงการอนุรักษ์ภาพยนตร์ในประเทศไทย อดีตผู้อำนวยการหอภาพยนตร์ องค์การมหาชน